Sett inn skolens navn / logo

Stryk tekst som ikke passer der flere alternativer er gitt i hakeparentes.

**Taushetserklæring**

Jeg kjenner til bestemmelsen i friskolelovens § 7-3 som forplikter meg på forvaltningslovens §§ 13 – 13 f) om taushetsplikt. [Jeg er også kjent med at ansatte i frittstående grunnskoler og videregående skoler har opplysningsplikt til barnevernet og sosialtjenesten, og at denne opplysningsplikten ikke begrenses av taushetsplikten.]

Jeg forplikter meg herved til å hindre at andre får adgang eller kjennskap til det jeg som ansatt [styremedlem/frivillig medarbeider/driftskonsulent for informasjonssystemet/ved at jeg gjør oppdrag for skolen] får vite om:

* noens personlige forhold, eller
* tekniske innretninger og fremgangsmåter samt drifts- eller forretningsforhold som det vil være av konkurransemessig betydning å hemmeligholde av hensyn til den som opplysningen angår.

Jeg er kjent med at forvaltningsloven ikke regner fødested, fødselsdato og personnummer, statsborgerforhold, sivilstand, yrke, bopel og arbeidssted som personlige forhold, med mindre slike opplysninger røper et klientforhold eller andre forhold som må anses som personlige. Jeg vil likevel vise aktsomhet og bidra til at personvernregelverket overholdes når det gjelder slike opplysninger og for øvrig vise aktsomhet i omtale av andre forhold som jeg blir kjent med eller erfarer under mitt arbeid ved skolen.

Jeg forstår skolens rolle som privat aktør i et marked og erkjenner taushetsplikt i forhold som berører skolens evne til å konkurrere i markedet. Jeg er også klar over at denne taushetserklæring gjelder etter opphør av ansettelsesforholdet / avslutning av oppdrag.

Jeg er kjent med at brudd på taushetsplikten kan straffes etter straffeloven § 209 om brudd på taushetsplikt og § 390 om økonomisk utroskap samt markedsføringsloven §§ 28 og 29 om bedriftshemmeligheter og tekniske hjelpemidler.

Jeg er kjent med at statsforvalteren kan innvilge fritak fra taushetsplikten, f.eks. i forbindelse med å vitne i straffesaker.

................................., den .............

(sted) (dato)

...............................................................................

(navn med blokkbokstaver

...............................................................................

(underskrift)

## Lovbestemmelser

**Friskoleloven**

***§ 7-3.Teieplikt*** (gjelder også 6A-skoler, jf. friskoleloven § 6A-7)

Reglane om teieplikt i forvaltningslova gjeld ved behandling av saker etter denne lova.

***§ 7-4.Opplysningsplikt til barnevernet*** (gjelder IKKE 6A-skoler, jf. friskoleloven § 6A-7)

Tilsette i skolen skal i arbeidet sitt vere merksame på forhold som kan føre til tiltak frå barneverntenesta.

Tilsette i skolen skal utan hinder av teieplikta melde frå til barneverntenesta utan ugrunna opphald

når det er grunn til å tru at eit barn blir eller vil bli mishandla, utsett for alvorlege manglar ved den daglege omsorga eller anna alvorleg omsorgssvikt,

b) når det er grunn til å tru at eit barn har ein livstruande eller annan alvorleg sjukdom eller skade og ikkje kjem til undersøking eller behandling, eller at eit barn med nedsett funksjonsevne eller eit spesielt hjelpetrengande barn ikkje får dekt sitt særlege behov for behandling eller opplæring,

c) når eit barn viser alvorlege åtferdsvanskar i form av alvorleg eller gjentatt kriminalitet, misbruk av rusmiddel eller ei anna form for utprega normlaus åtferd,

d) når det er grunn til å tru at eit barn blir eller vil bli utnytta til menneskehandel.

Alle som utfører teneste eller arbeid etter denne lova, pliktar også å gi opplysningar etter pålegg i samsvar med barnevernloven § 6-4.

***§ 7-5.Opplysningsplikt til sosialtenesta*** (gjelder IKKE 6A-skoler, jf. friskoleloven § 6A-7)

Personalet i skolar etter denne lova skal i klientsaker gi råd og rettleiing til sosialtenesta. Personalet skal vere på vakt overfor forhold som bør føre til tiltak frå sosialtenesta, og skal av eige tiltak gi sosialtenesta opplysningar om slike forhold. Av eige tiltak kan opplysningar berre givast med samtykke frå eleven, eventuelt frå foreldra, eller så langt opplysningane elles kan givast utan hinder av teieplikta.

**Lov om straff (straffeloven)**

**§ 209.** ***Brudd på taushetsplikt***

Med bot eller fengsel inntil 1 år straffes den som røper opplysning som han har taushetsplikt om i henhold til lovbestemmelse eller forskrift, eller utnytter en slik opplysning med forsett om å skaffe seg eller andre en uberettiget vinning.

Første ledd gjelder tilsvarende ved brudd på taushetsplikt som følger av gyldig instruks for tjeneste eller arbeid for statlig eller kommunalt organ.

For den som arbeider eller utfører tjeneste for et statlig eller kommunalt organ, rammer første og annet ledd også brudd på taushetsplikt etter at tjenesten eller arbeidet er avsluttet.

Grovt uaktsom overtredelse straffes på samme måte.

Medvirkning er ikke straffbar.

**§ 390.** ***Økonomisk utroskap***

Den som handler mot en annens interesser som han styrer eller har tilsyn med, med forsett om å oppnå en uberettiget vinning for seg eller andre eller om å skade, straffes med bot eller fengsel inntil 2 år.

Straff for utroskap anvendes ikke på handling som faller inn under § 324, jf. § 325, eller § 387, jf. § 388.

## 

## Lov om kontroll med markedsføring og avtalevilkår (markedsføringsloven).

**§ 28.*Bedriftshemmeligheter***

Den som har fått kunnskap om eller rådighet over en bedriftshemmelighet i anledning av et tjeneste-, tillitsvervs- eller forretningsforhold, må ikke rettsstridig utnytte hemmeligheten i næringsvirksomhet.

Det samme gjelder den som har oppnådd kunnskap om eller rådighet over en bedriftshemmelighet gjennom noens brudd på taushetsplikt eller gjennom noens rettsstridige handling ellers.

**§ 29.*Tekniske hjelpemidler***

Den som er blitt betrodd tekniske tegninger, beskrivelser, oppskrifter, modeller eller lignende tekniske hjelpemidler i anledning av et tjeneste-, tillitsvervs- eller forretningsforhold, må ikke rettsstridig utnytte dem i næringsvirksomhet.

Det samme gjelder den som har oppnådd rådighet over tekniske tegninger, beskrivelser, oppskrifter, modeller og lignende tekniske hjelpemidler gjennom noens rettsstridige handling.